stanford-oval/wikipedia huggingface dataset:
קפה קליפורניה

| --- | --- |

 מידע כללי
 סוג:  בית קפה 
 כתובת:  דיזנגוף פינת פרישמן, תל אביב יפו 
 מיקום:  לב תל אביב 
 מדינה:  ישראל 
 הקמה ובנייה
 תקופת הבנייה:  ?–1959
 תאריך פתיחה רשמי:  1959 
 תאריך פירוק:  שנות ה־60 של המאה ה־20 
 קואורדינטות:  32°04′46″N 34°46′25″E﻿ / ﻿32.07952778°N 34.77361111°E﻿ / 32.07952778; 34.77361111
  מפת מיקום  מפה דינמית   (למפת תל אביב מוגדלת) קפה קליפורניה(למפת תל אביב רגילה) קפה קליפורניה(למפת גוש דן רגילה) קפה קליפורניה(למפת גוש דן מוגדלת) קפה קליפורניה  he קפה קליפורניהhe קפה קליפורניהמפת  מרכז __ תל אביב (in English: Tel Aviv) [‌גוש דן וסביבותיו‌]ממזרח: __ בני ברק (in English: Bnei Brak), __ רמת גן (in English: Ramat Gan), __ גבעתיים (in English: Givatayim) ממערב: הים התיכון (in English: PAM) tabBackground:;tabBorder:#aaa;defaultTab:0;
 
קפה קליפורניה היה בית קפה ומסעדה שהקים אייבי נתן. המסעדה פעלה בתל אביב במהלך שנות ה-60 של המאה ה-20 ושכנה ברחוב דיזנגוף פינת רחוב פרישמן, בבניין פסז' הוד (אז משכן התיאטרון הקאמרי והיום תיאטרון בית ליסין).
היסטוריה

המסעדה נפתחה ב-1959 והתמחתה במטבח אמריקאי־איטלקי. לראשונה בתל אביב יכלו תושבי העיר ליהנות מקציצת המבורגר או צ'יזבורגר בתוך לחמנייה לצד צ'יפס. כמו כן הוגשו כאן מנות שונות מהמטבח האיטלקי, כגון ספגטי בולונז, רביולי וקנלוני. קליפורניה הייתה מרכז תוסס של חיי הבוהמה התל אביביים ומתחרה ממשית לקפה "כסית" הוותיק. היא משכה אליה רבים מבני הדור הצעיר שכבר ראו בכסית וכן בקפה רוול מקומות מיושנים. שנות פעילותה היו בתקופה בה הסתיימה תקופת הצנע והחלו השינויים התרבותיים של שנות ה-60, ולכן בניגוד לשאר בתי הקפה של אז, שעוד שמרו על מידה רבה של צניעות, קליפורניה הייתה חדשנית ו"חצופה". היא התפרסמה בין השאר גם כמסעדה הראשונה שהגישה המבורגרים לא כשרים.
אישים רבים שפקדו את המסעדה התיידדו עם אייבי נתן שהיה אז בחור צעיר שהשתחרר זה מכבר משירות בחיל האוויר. קשרים אלו היו בין השאר הבסיס לתחילת פעילותו הפוליטית למען השלום אשר בה החל באמצע שנות ה-60.
לקריאה נוספת

נתן דונביץ', מקיוסק גזוז עד מסעדת שף - מאה שנות אוכל בתל אביב, הוצאת אחוזת בית, 2012; עמ' 208, 256-253.
מידע על קפה קליפורניה בקטלוג הספרייה הלאומית
קריוריקטס

| קריוריקטס> תקופה |
| --- | --- |
קרטיקון תחתון 106 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: יונקי הביב
סוג:: קריוריקטס
מין:: Kryoryctes cadburyi
שם מדעי
 Kryoryctes

קריוריקטס (שם מדעי: Kryoryctes) הוא סוג יונק נכחד מקבוצת יונקי הביב שהתקיים באוסטרליה במשך הקרטיקון התחתון לפני 106 מיליון שנה מימינו בקירוב. הסוג התגלה ב-2005 והכיל מין בודד - Kryoryctes cadburyi. משמעות שמו מיוונית: "kryo" - של אזור קריר ו-"oryktes" - מתחפר. שם המין ניתן להוקרה לחברת השוקולד Cadbury, אשר תמכה בחפירות והתגליות וכן מאחר שצבע הממצאים היה כהה בדומה לשוקולד.
הממצאים הראשונים של היונק התגלו בחפירות ממערת הדינוזאור (Dinosaur Cove) שבתצורות אאומרלה (Eumeralla Formation) בויקטוריה וכיום ממוקמים במוזיאון ויקטוריה במלבורן.
הקריוריקטס היה יונק ביב קדום ביותר, שאולי דמה לסטרופודון מאותו אזור. עקב מבנה הטפרים הרחבים שלצידי רגליו נראה שהיה מתחפר מומחה. מבנה עצם הזרוע המאובן שהיה בעל תלמים וחריצים על חציו הגיע לאורך 46 מ"מ, אף שכנראה לפני שחיקה העצם הגיעה לאורך 50 מ"מ. לצידו נמצאו כמה מפרקים ועצם הגומד, אשר התאימו לאורח חיים של יצור מתחפר. הממצאים לא מעידים אם היה קרוב לברווזן או לקיפודניים.
הערות שוליים

↑  Pridmore, Peter A.; et al. (December 2005), "A Tachyglossid-Like Humerus from the Early Cretaceous of South-Eastern Australia", Journal of Mammalian Evolution, 12 (3–4): 359–378, doi:10.1007/s10914-005-6959-9, S2CID 22931124
קצרצרים

| --- | --- |

 סוגה:  סדרת טלוויזיה
 יוצרים:  גיל אוליאמפרל עמי אנידג'ר עידן גיל מיכל גבריאלוב עופר בן שבת מאור הרוש בת אל אנידג'ר ארז חן
 בימוי:  אורי כץ
 שחקנים:  עמי אנידג'ר עידן גיל מיכל גבריאלוב גאיה גור אריה שחר סויקיס עופר בן שבת מאור הרוש בת אל אנידג'ר ארז חן
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  12
 הפקה
 צלמים:  עומרי תקוע מיכאל צייטלין
 שידור
 תקופת שידור מקורית:  2018–הווה 
 תקופת שידור בישראל:  6 במרץ 2018 – 21 בפברואר 2019
 קישורים חיצוניים
 דף התוכנית ב-IMDb
קצרצרים היא סדרת מערכונים הומוריסטית העוסקת בנושאים שונים מחיי היום של הילדים, ששודרה החל ממרץ 2018 עד פברואר 2019.
סקירה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 12 | 12 | 6 במרץ 2018 | 21 בפברואר 2019 |
פרקים > עונה 1

| מספר הפרק | רייטינג | תאריך שידור מקורי ישראל |
| --- | --- | --- |
| 1 | 235,000 צפיות ביוטיוב (נכון ל-2023) | 6 במרץ 2018 |
| 2 | 217,000 צפיות ביוטיוב (נכון ל-2023) | 3 ביולי 2018 |
| 3 | 121,000 צפיות ביוטיוב (נכון ל-2023) | 3 ביולי 2018 |
| 4 | 535,000 צפיות ביוטיוב (נכון ל-2023) | 3 ביולי 2018 |
| 5 | 225,000 צפיות ביוטיוב (נכון ל-2023) | 3 ביולי 2018 |
| 6 | 262,000 צפיות ביוטיוב (נכון ל-2023) | 10 בינואר 2019 |
| 7 | 210,500 צפיות ביוטיוב (נכון ל-2023) | 17 בינואר 2019 |
| 8 | 116,000 צפיות ביוטיוב (נכון ל-2023) | 24 בינואר 2019 |
| 9 | 184,000 צפיות ביוטיוב (נכון ל-2023) | 31 בינואר 2019 |
| 10 | 127,000 צפיות ביוטיוב (נכון ל-2023) | 7 בפברואר 2019 |
| 11 | 253,000 צפיות ביוטיוב (נכון ל-2023) | 14 בפברואר 2019 |
| 12 | 321,000 צפיות ביוטיוב (נכון ל-2023) | 21 בפברואר 2019 |
↑  באתר "יוטיוב"
קפה קונדיטוריה וילהיים

הכניסה לקפה וילהיים
השלט התלוי על הבניין בו שוכן קפה וילהיים
קפה קונדיטוריה וילהיים הוא בית קפה ותיק ברמתיים, הוד השרון, הפועל מאז שנת 1949.
היסטוריה

בית קפה וילהיים הוקם על ידי יולנדה וקרול וילהיים, זוג עולים מצ'כוסלובקיה, ששרדו את השואה, התחתנו ועלו לישראל. מכיוון שקרול היה קונדיטור במקצועו, החליטו בני הזוג, עם עלייתם ארצה, לפתוח קונדיטוריה. בהמשך עבר ניהול המקום לבתה של יולנדה, מרים צויגנבאום (שהייתה אחות במקצועה), ואחרי עוד שנים, לנכדתה של יולנדה, קרן.
הקונדיטוריה זכתה להצלחה רבה. אנשים רבים, שנזכרו בגעגועים בעוגות ובדברי המאפה של ארצות מוצאם באירופה, הגיעו לבית הקפה ברמתיים, ותורים ארוכים השתרכו בכניסה כדי לקנות את המאפים שנאפו במקום.
השנים הראשונות היו קשות בגלל הקיצוב שהופעל במסגרת משטר הצנע. ב-1949, כשנפתח בית הקפה החלה בדיוק תקופת הצנע, והיה קשה להשיג רישיון כדי לפתוח קונדיטוריה. אחרי מאמצים רבים הציעו לבני הזוג לפתוח קונדיטוריה בצפת, עכו, רעננה או הוד השרון. לבסוף הם בחרו בהוד השרון, כי לא היו ביישוב קונדיטוריות נוספות, ונשארו שם עד היום.
יולנדה וילהיים סיפרה בראיון על הקשיים הראשוניים: "את המקום קיבלנו בדמי מפתח ובנינו הכול במו ידינו. בגלל הצנע קיבלנו רק חמישה שקים של קמח, 500 קילו סוכר ומרגרינה אחת"..."זה הספיק לנו בין שבועיים לעשרה ימים כל פעם. לכן היינו מכינים רק כיס גבינה ועוגה"... "באותה תקופה לקנות מוצרים ולהכין בבית היה יותר יקר מלקנות אצלנו, היינו מוכרים את כיס הגבינה ב-30 פיאסטר, שזה פחות מ-30 אגורות בימינו".
את המקום נהגו לפקוד גם מנהיגי המדינה, ובהם דוד בן-גוריון ומשה דיין, שהיו עוצרים בבית הקפה בדרכם צפונה לבית ברל (מוסד שהיה אז שייך למפא"י), וכן נשיא המדינה אפרים קציר. גם אמנים מפורסמים אהבו להגיע, ובהם: יהונתן גפן, דויד ברוזה ואביב גפן.
לכבוד יום הולדתה ה-90 זכתה יולנדה וילהיים לכך, שראש עיריית הוד השרון, חי אדיב, הגיע לבית הקפה כדי להעניק לה תעודת הערכה על פועלה והישגיה. יולנדה וילהיים נפטרה בשנת 2019.
הנצחת בית הקפה בשירו של יהודה עמיחי

בית הקפה הונצח בשיר "האופה הנפלא" של המשורר יהודה עמיחי (שאהב גם הוא לשבת בבית הקפה):
ישבתי בבית קפה "וילהיים" ברמתיים

בשעות הבוקר על המדרכה הרחבה.

הכיסאות המתקפלים והשולחנות המתקפלים

העידו על חיים שאין בהם קביעות

והמשאיות הכבדות שעברו בכביש

הרעידו, מחדש, זיכרונות שהיו

…. כל כך מעט נחוץ לאדם לבכות,

מעט רעד, מעט זכירה, מעט כאב ומעט מים

מאותם מים שמשקים את הפרדסים,

מאותם מים רבים שאינם מכבים אהבה.

אני יושב בבית קפה ליד הכביש

ואוכל עוגות ממולאות, עוגות נפש כל חי.

אתה איש מתקדם יותר מאנשי המדע

כי אתה יודע שגוף ונפש הם אחד,

ושקנקן ותוכו הם אחד

ועוגה ומילוי העוגה הם אחד

כשם שאדם ומותו הם אחד.
מכיוון שהשיר תרם למוניטין של בית הקפה, הוא מופיע בפוסטר גדול התלוי מעל הדלפק בכניסה.
חובבי ספרות ושירה משתמשים בשירו של עמיחי, כ"סיבה בפני עצמה" לביקור במקום.
הערות שוליים

↑  המקום קרוי גם "קונדיטוריה וילהיים", או "קונדיטוריית וילהיים", או "מגדניית וילהיים".
1 2 3  שיר פרימר, בעלת הקונדיטוריה המיתולוגית בהוד השרון חוגגת 90, באתר nrg‏, 1 בספטמבר 2012
↑   חדשות השבת – קונדיטוריה וילהיים, קונדיטוריה משפחתית עם מסורת ארוכת שנים של איכות, סרטון בערוץ "כאן 11", באתר יוטיוב, 21 בספטמבר 2014
↑  ראו באתר האינטרנט של בית הקפה, במדור "כתבו עלינו", כתבה של העיתונאית יעל רון: "העסקים הקטנים: שלב הגמר", הסעיף "שושלת מתוקה".
↑  נועה בן צבי, מייסדת קונדיטוריית וילהיים המיתולוגית נפטרה: "סימלה את הוד השרון של פעם", באתר mynet‏ הוד השרון, 14 בפברואר 2019
↑  יהודה עמיחי, שעת חסד, הוצאת שוקן, 1982
מרים, בתם של מקימי קפה וילהיים
פוסטר של השיר "האופה הנפלא" בכניסה לקפה וילהיים מעל הדלפק (2017)
קינטנה רו

מדינת קינטנה רו (בספרדית: Quintana Roo; רשמית: המדינה החופשית והריבונית קינטנה רו, בספרדית: Estado Libre y Soberano de Quintana Roo) היא אחת מ-31 מדינות מקסיקו. היא ממוקמת בדרום-מזרח מקסיקו, במזרחו של חצי האי יוקטן, ובכך היא המדינה המזרחית ביותר מבין מדינות מקסיקו. היא גובלת במדינת יוקטן בצפון-מערבה, במדינת קמפצ'ה במערבה ובבליז בדרומה. עיר בירתה היא צ'טומל.
העיר המאוכלסת ביותר בקינטנה רו היא קנקון. נכון ל-2010, התגוררו בה 705,000 נפש. האזור שופע באתרי תיירות נופש ותיירות היסטורית ובכללם האי קוסומל, והשמורה הביוספרית ואתר המורשת העולמית סיאן קאאן.
קפה קוסטה

| --- | --- |


 נתונים כלליים
 סוג:  בתי קפה
 מייסדים:  ברונו וסרג'יו קוסטה
 תקופת הפעילות:  1971–הווה (כ־53 שנים)
 חברת אם:  חברת קוקה-קולה
 מיקום המטה:  דאנסטבל, אנגליה
 ענפי תעשייה:  coffee bar 
 מוצרים עיקריים:  משקאות חמים (בעיקר מבוססי קפה), כריכים, עוגות
 הכנסות:  1.1 מיליארד לירות שטרלינג (2016)
 רווח:  153.5 מיליון לירות שטרלינג (2016)
 מנכ"ל:  דומיניק פול
 עובדים:  19,000 
  
 costa.co.uk
 
כוס הקפה הייחודית של קוסטה - "מאסימו" - המכילה 560 מיליליטר
קפה קוסטה (באנגלית: Costa Coffee) היא רשת בתי הקפה השנייה בגודלה בעולם, אחרי סטארבקס, והגדולה ביותר בממלכה המאוחדת. בינואר 2019 נרכשה על ידי חברת קוקה-קולה תמורת 4.9 מיליארד דולר.
היסטוריה

בשנת 1971 יסדו האחים ברונו וסרג'יו קוסטה מפעל לקליית קפה בלונדון, אשר סיפק את תוצרתו לספקי שירותי הסעדה ובתי קפה באזור. בשנת 1978 פנתה החברה לעסקי קמעונאות עם פתיחת החנות הראשונה בדרך ווקסהול ברידג' בלונדון. בשנת 1995 העסק נרכש על ידי חברת ויטברד הבריטית והפך לחברת בת בבעלות מלאה. בשנת 2009 נפתח הסניף ה-1,000 של החברה בקארדיף. מאוחר יותר ויטברד רכשה גם את רשת בתי הקפה "Coffeeheaven" שפעלה בעיקר במרכז ומזרח אירופה ומיתגה את החנויות מחדש כחלק מרשת קוסטה. בסוף 2010 הפכה קוסטה לרשת בתי הקפה המובילה בממלכה המאוחדת עם נתח שוק של 37.6% (מן ההכנסות).
כיום מפעילה החברה כ-3,900 סניפים, מרביתם בממלכה המאוחדת, וכמה מאות במרכז ומזרח אירופה, במזרח התיכון ובסין. סניפים רבים מצויים בחנויות הספרים "Waterstones", בחנויות "W H Smith", במלונות "רשת מריוט", ברשת בתי הקולנוע הבריטית "אודאון", ברשת חנויות "טסקו", ובסניפי "פיצה האט". הסניף הגדול ביותר ברשת נמצא בדובאי ובו 320 מקומות ישיבה.
ראו גם

קפה נרו
הערות שוליים

1 2   Whitbread PLC - Annual Report and Accounts 2015/16 בתאריך 14 באוגוסט 2016, בארכיון האינטרנט
↑  קוקה קולה רוכשת את רשת בתי הקפה הבריטית COSTA תמורת 5.1 מיליארד דולר, באתר כלכליסט, 31 באוגוסט 2018
↑  The Coca-Cola Company Completes Acquisition of Costa from Whitbread PLC, Bloomberg, January 3, 2019
קריון הולנד

| --- | --- |

 מידע כללי
 סוג:  קריון, מונומנט, אנדרטת מלחמה 
 כתובת:  בית הקברות הלאומי ארלינגטון 
 מיקום:  מחוז ארלינגטון 
 מדינה:  ארצות הברית 
 הקמה ובנייה
 תקופת הבנייה:  ?–1954
 תאריך פתיחה רשמי:  1960 
 יוצר:  Joost Boks 
 קואורדינטות:  38°53′18″N 77°04′10″W﻿ / ﻿38.8882°N 77.0695°W﻿ / 38.8882; -77.0695
 אתר רשמי
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קריון הולנד(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קריון הולנד(למפת וירג'יניה רגילה) ריצ'מונד וירג'יניה ביץ' נורפוק אלכסנדריה רואנוק לינצ'בורג וושינגטון מרילנד וירג'יניה המערבית  קנטקי טנסי קרוליינה הצפונית האוק. האט. קריון הולנד(למפת וירג'יניה מוגדלת) ריצ'מונד וירג'יניה ביץ' נורפוק אלכסנדריה רואנוק לינצ'בורג וושינגטון מרילנד וירג'יניה המערבית  קנטקי טנסי קרוליינה הצפונית האוק. האט. קריון הולנד
 
אחד מאריות הברונזה הצופים על שדה הצבעונים.
קריון הולנד (באנגלית: Netherlands Carillon) הוא קריון ממוקם בסמוך לבית הקברות הלאומי ארלינגטון שבמחוז ארלינגטון במדינת וירג'יניה שבארצות הברית.
הקמה

הקריון הוענק לאזרחי ארצות הברית במתנה מאת אזרחי הולנד בשנת 1954 לאות תודה על שחרור הולנד מהכיבוש הנאצי והסיוע שהעניקה ארצות הברית להולנד לאחר מלחמת העולם השנייה.
הקריון שהוענק כלל 49 פעמונים, והוא הוצב בסמוך למיקומו הנוכחי. בשנת 1960 הועבר הקריון למיקומו הנוכחי - בתוך מגדל שתוכנן על ידי יוסט בוקס.
בשנת 1995 נוסף פעמון נוסף לקריון (ה-50 במספר), שנחנך מחדש ב-5 במאי, יום השנה החמישים לשחרור הולנד.
משקלם הכולל של הפעמונים 28 טונות, והכבד מבין הפעמונים שוקל 5,800 ק"ג. הפעמונים עשויים ברונזה. על כל אחד מהפעמונים סמל המסמל קבוצה באוכלוסיית הולנד, כך לדוגמה הקטן בפעמונים מסמל את ילדיה של הולנד. על הפעמונים מוטבעים פסוקים משיריו של המשורר ההולנדי בן ואן אייסלסטיין.
מגדל הפעמונים עשוי פלדה. גובהו 40 מטרים ומרביתו מחופה זכוכית. בגובה 25 מטרים מעל הקרקע מצוי תא הנגינה ומרפסת תצפית. המגדל מצוי במרכז רחבה, שבכניסה אליה מצויים שני פסלי אריות עשויים ברונזה מעשה ידי הפסל פול קנינג.
סביב המגדל שתולים פרחי צבעוני המסמלים את הולנד.
המגדל מצוי בסמוך לאנדרטת חיל הנחתים של ארצות הברית.
קורטיזול

| --- | --- |
 
 
 שם סיסטמטי:  11,17,21-trihydroxy-,(11beta)- pregn-4-ene-3,20-dione
 כתיב כימי:  C₂₁H₃₀O₅ 
 מסה מולרית:  362.465 גרם/מול
 מספר CAS:  50-23-7
 
קורטיזול הוא הורמון סטרואידי ממשפחת הגלוקוקורטיקואידים (שעמו נמנים גם הקורטיזון והקורטיקוסטרון), שמופרש בכמות משמעותית יחסית להורמונים אחרים ממשפחה זו. הוא מופרש בגוף מבלוטת יותרת הכליה.
פעילות

השפעה על המטבוליזם בגוף.
עידוד עלייה ברמת הגלוקוז בדם והגברת גלוקונאוגנזה.
עידוד פירוק גליקוגן בכבד.
סיוע לגוף להסתגל לאספקה לא רציפה של מזון, תוך שמירה על רמת גלוקוז בדם, בגבולות יציבים.
בזמן אירוע טראומטי, הקורטיזול משפיע על אופן תפקוד המוח: גורם להפסקת פעילות ההיפוקמפוס, ומגביר את פעילות האמיגדלה, וזאת כחלק מתגובת הילחם או ברח.
פעילויות אלו של הגוף מתאפשרות, הודות לכך שהוא מעודד הן גלוקונאוגנזה והן פירוק וניצול שומנים וחלבונים כמקורות חליפיים לאנרגיה. הפרשת הקורטיזול מווסתת על ידי מערכת משוב. ההפרשה מזורזת על ידי ACTH, ומעוכבת על ידי משוב שלילי המופעל על ידי הקורטיזול עצמו.
בתנאים רגילים רמת הקורטיזול משתנה במחזוריות יומית:
בבוקר, עם היקיצה, עולה רמת הקורטיזול, ובשעות הערב, לקראת השינה ובתחילתה, רמת הקורטיזול יורדת. משום כך, לדוגמה, ניתוחים רבים בבתי חולים נקבעים לשעות הבוקר בהן רמות הקורטיזול של המטופל גבוהות יחסית. רמת הקורטיזול עולה גם במקרים אחרים שבהם יש צורך באספקה מוגברת של מקורות אנרגיה לתאי הגוף, כמו במצבי עקה של פעילות גופנית מוגברת.
קורטיזול אחראי לכ-95% מההשפעות של הורמונים גלוקוקורטיקואידים, בעוד שההורמון קורטיזון אחראי רק ל-4-5% מהשפעות אלה ברקמות. לכן קורטיזול הוא הורמון בעל השפעה רבה יותר מקורטיזון, ומשפיע על יותר מערכות בגוף. קורטיזול מומר ברקמות לקורטיזון על ידי האנזים 11-בטא,סטרואיד דהידרוגנאז.
טיפול ותופעות לוואי

בטיפול במינונים גבוהים מאוד ההורמון קורטיזול גורם לדיכוי של מערכת החיסון ולכן הוא בשימוש בטיפול במחלות אוטו-אימוניות (בהן הגוף תוקף את הרקמות של עצמו).
במינונים נמוכים יותר (פיזיולוגיים) משמש לטיפול במצבי חסר בהורמון הטבעי בגוף, כאשר בלוטת יותרת הכליה אינה מפרישה אותו בכמות מספקת (מצב של תת פעילות בלוטת יותרת הכליה).
כמו כן קיימת גם משחת קורטיזול (הידרוקורטיזון) המשמשת לטיפול בדלקות עור שונות.
מערכת הדחק

מערכת הדחק פועלת בגוף על ידי ציר ההיפותלמוס-היפופיזה-בלוטת יותרת הכליה (ובנוסף מופעלת מערכת נוירו-אנדרנרגית), כשהתוצר הסופי הוא הפרשה של קורטיזול מבלוטת יותרת הכליה.
הקורטיזול מוכר כ"הורמון הדחק", היות שהוא משפיע על המטבוליזם בגוף, מעודד עלייה ברמת הגלוקוז בדם, מסייע בפירוק של גליקוגן בכבד, מעלה לחץ דם, ומפחית את תגובות מערכת החיסון. כל זאת כדי לאפשר לגוף האדם להתמודד בצורה יעילה יחסית עם מצבי דחק.
הפעלת מערכת הדחק בגוף קשורה במצבים של היריון, דיכאון, שימוש כרוני באלכוהול, תסמונת קושינג, פעילות מאומצת לאורך זמן, וכן בסטרס כרוני. במצבים אלו מופעלת המערכת וישנה הפרשה מוגברת של קורטיזול.
דיכוי של הפרשת קורטיזול, לעומת זאת, קיים במצבים שונים, כגון אי ספיקה של בלוטת יותרת הכליה, תת-פעילות של בלוטת התריס, פיברומיאלגיה, גמילה מעישון, Rheumatoid arthritis ועוד.
מערכת המשוב

ההורמון CRH, (הורמון משחרר קורטיקוטרופין) הוא הורמון המופרש מההיפותלמוס וגורם להפרשה של ACTH מההיפופיזה הקדמית. ההורמון ACTH המופרש מההיפופיזה, מגרה את קורטקס בלוטת יותרת הכליה לייצר קורטיזול. הקורטיזול פועל במנגנון של משוב שלילי ומדכא הן את ההפרשה של CRH והן את ההפרשה של ACTH, כדי שתגובת הגוף לסטרס לא תימשך מעבר לצורך.
סינתזה של קורטיזול מכולסטרול

קורטיזול מיוצר מכולסטרול. תאי קליפת בלוטת יותרת הכליה מייצרים כולסטרול באופן אנדוגני, אולם ברמה מועטה מאוד, והם בעיקר תלויים באספקה חיצונית של כולסטרול.
שלב 1: בשלב זה, מנותקת מהכולסטרול שרשרת צדדית בין פחמן 20 לפחמן 22, על ידי האנזים CYP11A1. התוצר: כתוצאה מכך מתקבל הסטרואיד פרוגננלון- ממנו ניתן לייצר את שאר הסטרואידים.
שלב 2: בשלב זה, פועל האנזים 3 beta hydroxy steroid dehydrogenase והוא בעל שתי פעולות- פעולה ראשונה היא דה-הידרוגנציה (מעבר של הידרוקסיל לקטו בעמדה 3). הפעולה השנייה היא קטו-סטרואיד איזומראז- מעבר של הקשר הכפול ממיקומו בטבעת B למיקום סמוך בפחמן חמש. התוצר: כתוצאה משתי פעולות אלו מתקבל פרוגסטרון.
שלב 3: בשלב זה, פועל האנזים CYP17 על פחמן 17 (17 הידרוקסילציה) הנמצא בטבעת מחומשת D. התוצר הוא 17 אלפא הידרוקסי פרוגסטרון.
שלב 4: בשלב זה, פועל האנזים CYP21A2, ומבצע 21 הידרוקסילציה. התוצר הוא הסטרואיד 11 דה-אוקסי קורטיזול (השם ההיסטורי הוא compound S, זהו הפרקורסור המיידי של קורטיזול).
שלב 5: בשלב זה, פועל האנזים CYP11B1 - זהו אנזים מיטוכונדריאלי המבצע הידרוקסילציה בעמדה 11 ליצירה של קורטיזול פעיל. (תרופות כגון מטירפון מעכבות את האנזים הזה, לטיפול במצבים של עודף קורטיזול כגון תסמונת קושינג).
סינתזה של קורטיזול מכולסטרול > מסלולי ייצור אלטרנטיביים

כאמור לעיל, כולסטרול יכול להביא לייצורם של הורמונים נוספים מלבד קורטיזול:
הורמוני מין: ניתן לדלג על שלב 2, ולעשות הידרוקסילציה על פחמן 17 של הפרוגננלון לקבלת 17 אלפא הידרוקסי פרוגננלון. לאחר מכן, חיתוך הקשר בין פחמן 17 לפחמן 20 תביא ליצירת הורמוני המין- לקבלת הפרקורסור של איברי המין הנקרא DHEA.
אלדוסטרון: כדי לייצר אלדוסטרון, מתבצעים שלבים 1 ו- 2, ולאחר מכן מתבצעת הידרוקסילציה בעמדה 21 של הפרוגסטרון- מתקבל 11 דה אוקסי קורטיקו סטרון. לאחר מכן, באזור הגלומרולוזה של קליפת בלוטת יותרת הכליה, מתבצעים שלושה תת-שלבים לקבלת אלדוסטרון, על ידי האנזים אלדוסטרון סינתאז (שמבוטא רק בשכבה זו).
קולטן לקורטיזול

הקורטיזול פועל על ידי היקשרות לרצפטור הנקרא גלוקוקורטיקואיד רצפטור. זהו רצפטור גרעיני- לאחר הקישור של קורטיזול אליו, הוא נע, נקשר ל-DNA התוך תאי ומביא להפעלה של תהליכים שונים בתוך תא המטרה.
קורטיזון

קורטיזון הוא קורטיזול, אשר קבוצת OH בעמדה 11 שלו הפכה לקבוצת קטו. למעשה, קורטיזון הוא חסר פעילות מינרלו-קורטיקואידית, בשונה מקורטיזול שהוא גם בעל פעילות גלוקו-קורטיקואידית וגם בעל פעילות מינרלו-קורטיקואידית. הפיכה של קורטיזול לקורטיזון לצורך ניטרול פעילותו המינרלו-קורטיקואידית, נעשית עקב העובדה שהן קורטיזול, והן אלדוסטרון, יודעים להיקשר באותה האפיניות לקולטן לאלדוסטרון, כאשר הריכוזים של קורטיזול בסרום הם פי 100 עד 1,000 מריכוזי האלדוסטרון, ולכן עלול לנבוע מכך כי הקורטיזול ישפעל את הקולטן לאלדוסטרון בעודף ויביא לתופעות של יתר לחץ דם, היפוקלמיה, ועליה בנפח הנוזלים בגוף – תופעות של עודף באלדוסטרון. כדי למנוע תופעות אלו, פועל האנזים 11 beta hydroxyl steroid de hydrogenase (type 2) שהופך את הקורטיזול לקורטיזון ומונע למעשה את היקשרותו של הקורטיזון לקולטן לאלדוסטרון.
קיים אנזים אחר בגוף שהופך קורטיזון בחזרה לקורטיזול (type 1) והוא נמצא בעיקר בכבד, ברקמת שומן ובמערכת העצבים המרכזית.
ראו גם

בלוטת יותרת הכליה
טיפול הורמונלי
סטרואידים
פרדניזון
קורטיזון
קריות (יהודה)

ערך זה עוסק ביישוב מקראי בנחלת שבט יהודה. אם התכוונתם למשמעות אחרת, ראו .
מצפה
רמון
מצפה
רמון
מראה כללי של בקעת קריות
קְרִיּוֹת היא יישוב מקראי הנזכר בספר יהושע כמשתייך לנחלת שבט יהודה:
זֹאת, נַחֲלַת מַטֵּה בְנֵי-יְהוּדָה--לְמִשְׁפְּחֹתָם. וַיִּהְיוּ הֶעָרִים, מִקְצֵה לְמַטֵּה בְנֵי-יְהוּדָה, אֶל-גְּבוּל אֱדוֹם, בַּנֶּגְבָּה--קַבְצְאֵל וְעֵדֶר, וְיָגוּר.   וְקִינָה וְדִימוֹנָה, וְעַדְעָדָה.   וְקֶדֶשׁ וְחָצוֹר, וְיִתְנָן.  זִיף וָטֶלֶם, וּבְעָלוֹת.   וְחָצוֹר חֲדַתָּה וּקְרִיּוֹת, חֶצְרוֹן הִיא חָצוֹר.
על פי אחת הסברות, קריות שביהודה היא עירו של יהודה איש קריות, השליח שבגד בישו על פי הברית החדשה. בברית החדשה, הכתובה במקורה ביוונית, מכונה יהודה Ισκάριωθ (אִיסְקַרְיוֹת) או Ισκαριώτης (אִיסְקַרְיוֹטֵס). השם תורגם לעברית כאיש-קריות.
עם זאת, יש חוקרים המטילים ספק בזיהוי "קריות" בשמו של יהודה השליח כשם של מקום ספציפי, ורואים בו מונח גאוגרפי בעל משמעות כללית ("כפרים"). דבר זה, וכן העובדה שקיימים מקומות נוספים ששמם "קריות", מקשים על ההנחה שמוצאו של יהודה איש קריות הוא מהיישוב קריות שביהודה. גם העובדה שישו וכל יתר תלמידיו הגיעו מן הגליל אינה מקלה על תאוריה זו.
תל קריות, או בשמו הערבי ח'ירבת אל-קרייתין, הנמצא ליד הר עמשא, על גבול מדבר יהודה, מזוהה עם היישוב קריות. חורבת קריות נחפרה בשנים 1991–1992 על ידי יהודה גוברין, ונחשפו בה שרידי כנסייה ביזנטית. על פי הארכאולוגים שחפרו באתר, התקיים בו יישוב בתקופת בית שני.
יישוב בשם קריות שכן גם במואב (ירמיהו מ"ח, כ"ד).
הערות שוליים

↑  יהודים ונוצרים בדרום הר חברון לאור החפירות בחורבת יתיר, תשנ"ה- תשנ"ט
| --- | --- |
בקרת זהויות :  NLI: 987007467844805171
קיזיל

קיזיל (ברוסית וטובאנית: Кызыл, פירוש השם בטובאנית: אדום) היא עיר ברוסיה בסיביר המזרחית, בירת רפובליקת טובה. קיזיל נמצאת במקום התחברות הנהרות יניסיי הגדול והקטן, שיוצרים את הנהר יניסיי העליון. היא נחשבת לפי חלק מהדעות למרכזה הגאוגרפי של יבשת אסיה. נכון ל-2021, אוכלוסיית העיר מונה 120,067 תושבים.
היסטוריה

העיר נוסדה בשנת 1914 בשם בלוצרסק, ב-1918 שונה שמה לחם בלדיר, וב-1926 לשמה הנוכחי.
החל מ-1921 העיר שימשה כבירת הרפובליקה הלאומית של טובה העצמאית, הגם שכפופה במידה מסוימת לברית המועצות. מ-1944 שימשה כבירת החבל האוטונומי של טובה, כחלק מהפדרציה הרוסית וברית המועצות. מ-1961 משמשת כבירת הרפובליקה האוטונומית של טובה, ומ-1991 כבירת רפובליקת טובה ברוסיה.
הערות שוליים

↑  קיזיל, באתר russiatrek.org
| --- | --- |
בקרת זהויות :  NLI: 987007567064605171  LCCN: n83030292  MusicBrainz: d741d3d9-2a4d-41a1-bbed-193702d6f1a2  VIAF: 158310718   WorldCat (עם VIAF): 158310718 
ערך זה הוא קצרמרבנושא יישובים ברוסיה. אתם מוזמנים לתרום לוויקיפדיה ו.
קורט פון המרשטיין-אקוורד

| --- | --- |

קורט פון המרשטיין-אקוורד בשנת 1930
 לידה:  26 בספטמבר 1878 הינריכסהאגן, האימפריה הגרמנית האימפריה הגרמנית
 פטירה:  24 באפריל 1943 (בגיל 64) ברלין, גרמניה הנאצית גרמניה הנאצית
 מקום קבורה:  סקסוניה התחתונה 
 מדינה:  הרייך הגרמני 
 השכלה:  האקדמיה הצבאית הפרוסית 
 צאצאים:  Kunrat von Hammerstein, Marie Luise von Hammerstein, מריה פאשה, Ludwig von Hammerstein-Equord, Franz von Hammerstein, Helga Rossow 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1898–1934 (כ־36 שנים)
 דרגה:   גנרל-אוברסט (ורמאכט)
 תפקידים בשירות
 ראש המטה הכללי של ה-OKH
 פעולות ומבצעים
 מלחמת העולם הראשונה
 עיטורים
  צלב הברזל דרגה ראשונה   צלב הברזל דרגה שנייה
 
משמאל לימין בשורה הראשונה: קורט פון המרשטיין-אקוורד, אייטל פרידריך, נסיך פרוסיה, גנרל אוטו האסה, ואדמירל אריך רדר
גנרל-אוברסט קורט פון המרשטיין-אקוורד (בגרמנית: Kurt von Hammerstein-Equord;‏ 26 בספטמבר 1878 – 24 באפריל 1943), איש צבא גרמני. היה ראש המטה הכללי של ה-OKH, המפקדה העליונה של כוחות היבשה. ממתנגדיו הפעילים של אדולף היטלר והנאציזם.
ביוגרפיה > קריירה צבאית

פון המרשטיין-אקוורד נולד ב-26 בספטמבר 1878 בהינריכסהאגן שהשתייכה לאימפריה הגרמנית, במשפחת אצולה שיצאו ממנה כמה קצינים בכירים. הוריו היו הינו פון המרשטיין-אקוורד, שהיה פקח ראשי בדוכסות הגדולה של מקלנבורג-שטרליץ ואידה. בשנת 1898 התגייס פון המרשטיין-אקוורד לצבא הגרמני הקיסרי, והצטרף לרגימנט הרגלים של המשמר ה-3, שם הכיר את קורט פון שלייכר, וב-15 במרץ באותה שנה התחתן עם מריה בתו של ולטר פון ליטוויץ. במלחמת העולם הראשונה, מילא פון המרשטיין-אקוורד תפקידי מטה באגף האפסנאות, בקורפוס המילואים ה-8 ובמטה הכללי.
לאחר המלחמה נשאר פון המרשטיין-אקוורד ברייכסווהר, ומילא בו תפקידי פיקוד ומטה. בשנת 1920 התנגד פון המרשטיין-אקוורד לפוטש של קאפ, ונשאר נאמן לממשלה. בשנת 1930 מונה פון המרשטיין-אקוורד לראש המטה הכללי של ה-OKH. בתפקידו זה תכנן את הגדלת הצבא וחימושו, ועל כך הועלה ב-23 בדצמבר 1933 לדרגת גנרל אוברסט. פון המרשטיין-אקוורד התנגד באופן נחרץ לנאצים, ובדצמבר 1932 אמר להיטלר שאם ינסה לתפוס את השלטון באופן לא חוקי, הוא יורה לירות בו ובאנשיו, כמו כן ניסה לשכנע את הנשיא הינדנבורג שלא למנות את היטלר לקנצלר. בעקבות כך הורה היטלר על פיטוריו ב-31 בינואר 1934. פון המרשטיין-אקוורד זעם על שהאס אס אסר על קציני הצבא להשתתף בלווייתו של קורט פון שלייכר שנרצח בליל הסכינים הארוכות. פון המרשטיין, שהיה מנאמניו של שלייכר, המרה את האיסור באופן מתריס.
ביוגרפיה > מלחמת העולם השנייה

עם פרוץ המלחמה מונה פון המרשטיין-אקוורד למפקד פלגת הארמייה A בחזית המערבית, אך ב-21 בספטמבר 1939 פוטר מתפקידו.